Document ID: /roh_data/filtered/fineweb-2-filterrobots_roh.jsonl.gz/51804

Grazia a la passiun da ses fundatur per l'Imperi roman ha la fundaziun in focus spezial sin la Think Big Revolution da l'Imperi roman envers innovaziuns economicas, tecnologicas, militaras ed architectonicas ed ha la finamira d'illuminar il patratgar revoluziunar davos l'organisaziun, l'administraziun e la persistenza da Roma e sias provinzas sco era las innovaziuns da design architectonicas, la qualitad ed il tempo da construcziun, l'organisaziun militara e strategica sco era la planisaziun e la concepziun da las citads da l'Imperi roman.
Dapi il 2015 ha la fundaziun mess ad ir atgnas iniziativas e sustegnì iniziativas dad auters cun la finamira da promover la chapientscha per innovaziuns economicas, tecnologicas ed architectonicas dals Romans e da promover la maniera, en la quala questas innovaziuns èn da vesair en praticas e modas da pensar actualas e co che quellas èn en blers lieus la basa per la moda da viver actuala. Da punctuar la cuntinuitad da tschertas innovaziuns romanas enfin en il preschent sco er il diever d'ozendi da tscherts concepts naschids avant passa 2000 onns tutgan tar las finamiras principalas da la fundaziun.
En il decurs da l'onn 2023 planisescha la fundaziun ina seria d'iniziativas per cuntanscher la finamira da promover il studi da l'istorgia e la perscrutaziun dal mund antic cun l'accent sin l'Imperi roman.